Title: komunika
Author: .
Last saved by: agenda0
Company: MPSV

Návrh

Komuniké

Vláda Slovenskej republiky na svojom zasadnutí dňa ............. prerokovala a schválila návrh nariadenia vlády Slovenskej republiky, ktorým sa ustanovujú katalógy pracovných činností vo verejnej službe a o ich zmenách a dopĺňaní.

V prílohe č. 1 nariadenia vlády Slovenskej republiky sa ustanovuje katalóg pracovných činností s prevahou duševnej práce vo verejnej  službe a v prílohe č. 2 nariadenia vlády Slovenskej republiky katalóg pracovných činností remeselných, manuálnych alebo  manipulačných  s prevahou fyzickej práce  vo verejnej službe. Katalógy sa uplatňujú na účely určenia platovej triedy zamestnanca verejnej služby podľa najnáročnejšej vykonávanej činnosti z hľadiska zložitosti, zodpovednosti, psychickej a fyzickej záťaže a kvalifikačných predpokladov. V katalógu pracovných činností s prevahou duševnej práce vo verejnej službe je pre jednotlivé platové triedy určený kvalifikačný predpoklad stupňa vzdelania a osobitný kvalifikačný predpoklad podľa osobitného predpisu a uvedená orientačná dĺžka odbornej praxe. V katalógu pracovných činností remeselných, manuálnych alebo  manipulačných  s prevahou fyzickej práce  vo verejnej službe je pre jednotlivé platové triedy určený kvalifikačný predpoklad stupňa vzdelania.